PARLAMENTUL ROMÂNIEI

CAMERA DEPUTAŢILOR
	Comisia  pentru  cultură, arte, mijloace de informare în masă


RAPORT
asupra Proiectului de Lege pentru modificarea art. 21 alin. (1) lit. f) din Ordonanţa Guvernului nr.51/1998 privind îmbunătăţirea sistemului de finanţare a programelor, proiectelor şi acţiunilor culturale
Proiectul de Lege pentru modificarea art. 21 alin. (1) lit. f) din Ordonanţa Guvernului nr.51/1998 privind îmbunătăţirea sistemului de finanţare a programelor, proiectelor şi acţiunilor culturale a fost transmis Comisiei cu nr. P.l.-x 135 din 2 martie 2015 şi înregistrat cu nr. 4c-10/42/04.03.2015.
Comisia pentru cultură, arte, mijloace de informare în masă a fost sesizată pentru dezbatere în fond cu acest proiect de lege, spre avizare fiind transmis Comisiei pentru buget, finanţe şi bănci şi Comisiei juridice, de disciplină şi imunităţi care au transmis avize favorabile. 
În redactarea raportului, Comisia a avut în vedere avizul favorabil, cu observaţii şi propuneri, nr.1016 din 19.09.2014, emis de Consiliul Legislativ şi Punctul de vedere al Guvernului emis cu nr. 2172 din data de 31 octombrie 2014, prin care se susţine adoptarea acestei iniţiative legislative.
Prin obiectul de reglementare şi conţinutul său, proiectul de lege face parte din categoria legilor ordinare. 

În calitate de primă Cameră sesizată, Senatul a adoptat proiectul de lege în şedinţa din  data de 25 februarie 2015. 
Comisia a dezbătut iniţiativa legislativă în la lucrările din data de 3 iunie 2015. 

Proiectul de lege are ca obiect de reglementare modificarea art. 21 lit.f) din  Ordonanţa Guvernului nr. 51/1998 privind îmbunătăţirea sitemului de finanţare a programelor, proiectelor şi acţiunilor culturale, aprobată cu modificări şi completări prin Legea nr. 245/2001, cu modificările şi completările ulterioare, în sensul eliminării sintagmei „tipărituri mixte” din categoria bunurilor supuse taxării în beneficiul Fondului Cultural Naţionale, acestea nefiind definite.

În conformitate cu prevederile art. 54 din Regulamentul Camerei Deputaţilor, republicat, la lucrările Comisiei a participat, în calitate de invitat, domnul Alexandru Oprean, secretar de stat în  Ministerul Culturii. 
Raportul Comisiei a fost adoptat cu unanimitatea voturilor parlamentarilor prezenţi.

Potrivit prevederilor art. 75 din Constituţia României, republicată, şi ale art. 92 din Regulamentul Camerei Deputaţilor, republicat, Camera Deputaţilor este Cameră decizională. 
În urma dezbaterii, Comisia pentru cultură, arte, mijloace de informare în masă propune plenului adoptarea Proiectului de Lege pentru modificarea art. 21 alin. (1) lit. f) din Ordonanţa Guvernului nr.51/1998 privind îmbunătăţirea sistemului de finanţare a programelor, proiectelor şi acţiunilor culturale, în forma adoptată de Senat.

